ভারতের সপ্তদশ লোকসভা নির্বাচনে অসমে মোট ৯টি কেন্দ্রে প্রার্থী দিয়েছে তৃণমূল কংগ্রেস
নির্বাচনী জনসভার ভাষণে মমতা বন্দ্যোপাধ্যায় বলেন"মিটিং করে বলছে ভোট দাও। দেশ ধ্বংস করে আবার ভোট দাও। সব বুথে সেন্ট্রাল ফোর্স চাই।" ধুবুড়ির সভা থেকে এদিন দাবি তোলেন তৃণমূল নেত্রী।
ভারতের সপ্তদশ লোকসভা নির্বাচনে দেশের উত্তর পূর্বাঞ্চলের রাজ্য অসমে মোট ৯টি কেন্দ্রে প্রার্থী দিয়েছে তৃণমূল কংগ্রেস। মঙ্গলদই, নওগাঁও, জোড়হাট, করিমগঞ্জ, শিলচর, ধুবুড়ি, কোকরাঝাড়, বরপেটা ও গুয়াহাটিতে প্রার্থী দিয়েছে তৃণমূল কংগ্রেস।ধুবড়ির প্রার্থী নুরুল ইসলামের সমর্থনে আজ অসমে জনসভা করেন মুখ্যমন্ত্রী মমতা বন্দ্যোপাধ্যায়। নির্বাচনী জনসভায় দাঁড়িয়ে তৃণমূল কংগ্রেস নেত্রী মমতা বন্দ্যোপাধ্যায় বলেন 'ললিপপ হচ্ছে এনআরসি!বিদেশি বানানোর চক্রান্ত। এদিন জনসভার শুরুতেই ভাষণে অসমিয়াতে বক্তৃতা শুরু করেন তৃণমূল কংগ্রেস নেত্রী তথা পশ্চিমবঙ্গের মুখ্যমন্ত্রী মমতা বন্দ্যোপাধ্যায়। বক্তৃতার শুরুতেই মমতা বন্দ্যোপাধ্যায় বলেন, "অসমের সঙ্গে বাংলার সম্পর্ক চিরকালের।" জানান, ভূপেন হাজারিকার 'মানুষ মানুষের জন্য' গানটি তাঁর খুব ভালো লাগে। ভূপেন হাজারিকার নামে রাস্তা করার পরিকল্পনার কথা বলেন তিনি। আরও বলেন, ভূপেন হাজারিকার বাড়িটি স্মারক করারও ভাবনা আছে। ভাষণে তিনি বলেন "যখন এনআরসি হল, লিস্ট বেরল। ৪০ লাখ লোকের নাম বাদ গেল। আমার বুকে ধাক্কা লাগল। আমি আমার প্রতিনিধি দল পাঠিয়েছিলাম এখানে। অন্য দল, যাদের সাংসদ-বিধায়ক আছে,তখন পাশে দাঁড়ায়নি। আমাদের লোককে ঢুকতে দেয়নি। ডিটেনশন ক্যাম্পে রেখেছে বাচ্চাদের।" নির্বাচনী জনসভার ভাষণে মমতা বন্দ্যোপাধ্যায় বলেন"মিটিং করে বলছে ভোট দাও। দেশ ধ্বংস করে আবার ভোট দাও। সব বুথে সেন্ট্রাল ফোর্স চাই।" ধুবুড়ির সভা থেকে এদিন দাবি তোলেন তৃণমূল নেত্রী। সেই সঙ্গে মমতা বন্দ্যোপাধ্যায় আরো বলেন"আমার বাঙালিদের ৫ জনকে গুলি করে মেরেছে। ৪০ লাখ নাম বাদ? হিন্দুদের ২২ লাখ নাম বাদ গিয়েছে। মুসলিম ভাইবোনের নাম বাদ গিয়েছে। ওরা হিন্দু মুসলমান করে। তৃণমূল কংগ্রেস ভোট না পেয়ে পাশে ছিলাম, ভোট দিয়ে দেখুন রক্ষা করব।" সে সঙ্গে মমতা বন্দ্যোপাধ্যায় অসম বাসীর উদ্দেশ্যে বলেন "আগামী দিনে আমরা আসাম জয় করবই।"